HANKELEPING

Tallinn		31.03.2022 nr 2-2/22/175-1

Riigi Kaitseinvesteeringute Keskus, registrikood 70009764, aadress Järve 34a, 11314 Tallinn, mida esindab volituse alusel Riigi Kaitseinvesteeringute Keskuse hangete osakonna juhataja Ivar Janson (edaspidi ühiselt nimetatud ostja), ühelt poolt    

ja

Saarioinen Eesti Osaühing, registrikood 10000372, aadress Rebastemäe tee 1, Kalevi küla, Rapla vald, Rapla maakond 79606, mida esindab volituse alusel Marika Maidla (edaspidi nimetatud müüja), teiselt poolt (edaspidi eraldi ja üksikult nimetatud pool ning koos ja ühiselt nimetatud pooled), sõlmisid dünaamilise hankesüsteemi (viitenumber 238377) „Toiduained” seotud hanke (viitenumber 247666) tulemusena käesoleva hankelepingu (edaspidi nimetatud leping) alljärgnevas:

1.	Lepingu ese

1.1.	Lepingu alusel selles sätestatud tingimustel kohustub müüja andma ostjale üle valmistoitu koos transpordiga (edaspidi kaup).
1.2.	Ostja kohustub kauba vastu võtma ja tasuma müüjale vastavalt lepingus sätestatud tingimustele.
1.3.	Kauba täpne liik, kogus, tarnekohad ja -tähtajad on sätestatud ostja tellimustes.
1.4.	Ostja sõlmib lepingu müüjaga, tuginedes müüja pakkumusele ning eeldades heas usus müüja professionaalsust ja võimekust lepingut nõuetekohaselt täita. Allhankijate kasutamise korral jääb lepingu nõuetekohase täitmise eest ostja ees vastutavaks müüja.
1.5.	Lepingule allakirjutamisega kinnitab müüja, et ostjale üle antava kauba suhtes puuduvad kolmandatel isikutel mistahes nõuded või muud õigused, mida kolmandatel isikutel on õigus kauba suhtes maksma panna.

2.	Kauba üleandmine ja vastuvõtmine

2.1.	Kauba transportimine ostja määratud sihtkohta toimub müüja transpordiga.
2.2.	Kauba üleandmisest ja veost tulenevad kulud jäävad müüja kanda. Samuti kannab müüja kaubaga seotud kulud ja koormatised kauba, v.a kulud, mis on põhjustatud ostjast tulenevast asjaolust.
2.3.	Ostja kanda jäävad kauba vastuvõtmiseks, lepingu ettevalmistamiseks ja ostuhinna tasumiseks tehtavad kulud.
2.4.	Müüja kohustub kauba ostja esindajale üle andma hiljemalt tellimuses nimetatud tähtajaks. Müüja kohustub ostjale teatama kauba faktilisest üleandmisest vähemalt 5 tööpäeva enne selle toimumist tellimuses nimetatud isiku e-posti aadressile kui ei lepita kokku teisiti.
2.5.	Müüja kohustub kauba ostjale üle andma ja ostja kohustub kauba punktis 2.4. märgitud viisil müüjaga kokku lepitud ajal vastu võtma.
2.6.	Ostja volitatud esindaja kohustub kauba vastuvõtmisel kontrollima kauba koguse vastavust saatelehele ning võimalusel kauba ja pakendi kvaliteeti.
2.7.	Kauba üleandmise-vastuvõtmise kohta vormistab müüja 2 eksemplaris saatelehe, mille pooled allkirjastavad kauba üleandmisel-vastuvõtmisel ja millest kummalegi poolele jääb 1 eksemplar. Kauba saatedokumendile peab olema lisaks kauba kohta esitatud teabele, märgitud kauba saaja nimi, tellimuse esitanud kontaktisiku andmed (nimi, telefon), lepingu või tellimuse number (selle olemasolul), riigihanke viitenumber. 
2.8.	Müüja kohustub lisaks saatedokumendile andma ostjale üle kõik dokumendid, mis on vajalikud kauba vastuvõtmiseks, valdamiseks, kasutamiseks ja käsutamiseks.
2.9.	Saatelehe puudumise korral on ostjal õigus vastav kaup enda valdusse võtta, kuid üleandmine-vastuvõtmine loetakse toimunuks korrektse saatelehe kättesaamisel.
2.10.	Kauba omandiõigus ja juhusliku hävimise ja kahjustumise riisiko lähevad üle müüjalt ostjale kauba kohasel üleandmisel.
2.11.	Ostjal on õigus keelduda kauba vastuvõtmisest, kui vastuvõtmisel selgub, et kaup ei vasta lepingutingimustele. Ostja keeldumisel kauba vastuvõtmisest peab müüja tarnima ostjale nõuetekohase kauba. Nõuetekohase kauba üleandmiseni ostjale loetakse müüja kauba üleandmisega viivitanuks.
2.12.	Kauba tähtaegselt üle andmata jätmise korral on ostjal õigus nõuda müüjalt leppetrahvi 0,25% tähtaegselt üle andmata kauba maksumusest päevas iga üleandmisega viivitatud päeva eest, kuid mitte vähem kui 50 eurot.
2.13.	Ostjale üle antav kaup peab vastama lepingutingimustele, eelkõige koguse, kvaliteedi, liigi ja kirjelduse osas. Kaup peab vastama lepingutingimustele pakendi osas. Lepingutingimustele peavad vastama ka kauba juurde kuuluvad dokumendid.
2.14.	Kaup ei vasta lepingutingimustele, kui kaubal ei ole kokkulepitud omadusi, kolmandal isikul on kauba suhtes nõue või muu õigus, mida ta võib esitada, kaup ei ole pakitud kooskõlas lepingutingimustega või kauba pakend puudub täielikult, puudub saateleht või arve.
2.15.	Ostja on kohustatud kauba lepingutingimustele mittevastavusest teavitama müüjat kirjalikult (s.h kauba puudujäägist) 30 päeva jooksul, kui ostja või ostja volitatud isik kauba lepingutingimustele mittevastavusest teada sai. 
2.16.	Kui ostjale üle antav kaup ei vasta lepingutingimustele, on ostjal õigus nõuda müüjalt mittevastava kauba asendamist lepingutingimustele vastava kaubaga.
2.17.	Kauba koguselise puudujäägi korral on ostjal õigus vastav kaup vastu võtta ning nõuda müüjalt puuduoleva kauba koguse toimetamist ostja poolt määratud sihtkohta Eesti Vabariigi piires.
2.18.	Juhul, kui ostja ei teata müüjale kaubal esinevast puudusest lepingus sätestatud tähtaja jooksul peale puudusest teadasaamist, vabaneb müüja vastutusest kauba puuduste eest, v.a juhul, kui puudustest teatamata jätmine oli mõistlikult vabandatav.

3.	Kauba pakend

3.1.	Kaup peab olema pakendatud ja markeeritud vastavalt tehnilises kirjelduses nõutule.

4.	Kauba hind ja maksetingimused

4.1.	Kauba hind on määratud müüja pakkumuses ja see on pooltele siduv. Kauba hinda arvestatakse eurodes.
4.2.	Ühe tarne kohta esitatakse üks arve, kui ei lepita kokku teisiti.
4.3.	Müüja esitab arve masintöödeldava e-arvena 5 tööpäeva jooksul pärast ostja poolt positiivse tulemusega kvaliteedikontrolli akti esitamist müüjale.
4.4.	Kui kauba on tellinud Riigi Kaitseinvesteeringute Keskus, saadetakse ostjale e-arve, millele märgitakse:

4.4.1.	Riigi Kaitseinvesteeringute Keskus, Järve 34a, 11314 Tallinn;
4.4.2.	registrikood 70009764;
4.4.3.	lepingu nr 2-2/22/175-1 ja tellimuse nr (selle olemasolul);
4.4.4.	viitenumber 247666;
4.4.5.	saatelehe nr;
4.4.6.	ostja kontaktisiku nimi.

5.	Vastutus

5.1.	Müüja vastutab kaubal lepingutingimustele mittevastavuse (puuduste) eest, kui mittevastavus on olemas juhusliku hävimise ja kahjustumise riisiko ülemineku ajal ostjale ning kui kauba lepingutingimustele mittevastavus avastatakse (s.t et puuduseid ei olnud võimalik nende tavapärase ülevaatuse käigus avastada, nn varjatud puudused) pärast nimetatud riisiko üleminekut ostjale.
5.2.	Juhul, kui müüja täidab lepingut mittekohaselt (kaup ei vasta lepingutingimustele), on ostjal õigus keelduda ostuhinna tasumise kohustuse täitmisest ning esitada müüjale lepingus sätestatud viisil kohustuse täitmise nõue peale kohustuse rikkumisest teadasaamist, andes müüjale mõistliku tähtaja lepingu täitmiseks, v.a olulise lepingurikkumise puhul ning nõuda müüjalt tekitatud kahjude hüvitamist.
5.3.	Juhul, kui müüja keeldub puuduoleva kauba tarnimisest või lepingutingimustele mittevastava kauba asendamisest lepingutingimustele vastava kaubaga ostja poolt määratud tähtaja jooksul, on ostjal õigus alandada maksmiseks esitatud arvel olevat hinda mittevastava või puuduoleva kauba hinna võrra vastava kirjaliku avalduse tegemisega müüjale.
5.4.	Kui müüja rikub muud lepingujärgset kohustust kui kohustus, mille rikkumise eest on leppetrahv ette nähtud punktis 2.12, on ostjal õigus nõuda müüjalt leppetrahvi 5% kogu hankelepingu objektiks oleva kauba maksumusest, kuid mitte vähem kui 100 eurot.
5.5.	Kui müüja poolt toime pandud oluline lepingu rikkumine annab ostjale aluse lepingu ülesütlemiseks, on ostjal õigus nõuda müüjalt leppetrahvi 10% kogu hankelepingu maksumusest, kui 10% kogu hankelepingu maksumusest jääb alla 200 euro, on ostjal õigus nõuda müüjalt leppetrahvi 200 eurot. 
5.6.	Ostjal on õigus nõuda müüjalt kahju hüvitamist, mis on kauba kasutamise tõttu tekkinud ostjale või tema taristut kasutanud kolmandale osapoolele, kui sõltumatus laboris tuvastatakse kauba mittevastavus lepingutingimustele.
5.7.	Konfidentsiaalsuskohustuse rikkumise tuvastamise korral on ostjal õigus nõuda ja müüjal kohustus tasuda iga vastava rikkumise eest leppetrahvi vastavalt rikutud nõude olemusele kuni 10 000 eurot iga vastava rikkumise korral. Leppetrahvi suuruse määratlemise õigus on ostjal. 

6.	Lepingu tähtaeg

6.1.	Leping jõustub alates selle allkirjastamisest ostja poolt ja kehtib kuni 31.03.2024. 

7.	Muud tingimused

7.1.	Lepingu lahutamatuteks osadeks on riigihanke alusdokumendid, seotud hanke dokumendid, müüja seotud hanke pakkumus, poolte vahel edastatud teated ning kõik sõlmitavad lepingu muudatused ja lisad.
7.2.	Pooled on kohustatud teavitama teist poolt viivitamatult asjaoludest, mis mõjutavad või võivad mõjutada lepingu täitmist ning takistada lepingus sätestatud eesmärkide saavutamist.

8.	Lepingu lisad

8.1.	Lisa 1. Seotud hanke tingimused_247666;
8.2.	Lisa 2. Tehniline kirjeldus;
8.3.	Lisa 3. Lepingu üldtingimused;
8.4.	Lisa 4. Lepingu eritingimused:
8.5.	Lisa 5. Julgeolekutingimused;
8.6.	Lisa 6. Pakkumus.

9.	Poolte kontaktandmed

Ostja:

Riigi Kaitseinvesteeringute Keskus
Registrikood 70009764
Järve 34a,
11314 Tallinn 
e-post: lepingud@kaitseinvesteeringud.ee

Kontaktisikud:
Meril Topper (lepingulistes küsimustes)	
e-post: meril.topper@kaitseinvesteeringud.ee
Tel: +372 5196 6526

Elen Perolainen (sisulistes küsimustes)
e-post Elen.Perolainen@kaitseinvesteeringud.ee
Tel: +372 +372 5343 8187
	
Müüja:

Saarioinen Eesti Osaühing
Registrikood 10000372
Rebastemäe tee 1
79606 Rapla

Kontaktisik:
Marika Maidla (lepingulistes küsimustes)
e-post: marika.maidla@saarioinen.ee
Tel: +372 503 9094

Herdis Keldrema (sisulistes küsimustes)
e-post: herdis.keldrema@saarioinen.ee
Tel: +372 5345 8531	
(allkirjastatud digitaalselt)
Ivar Janson
hangete osakonna juhataja
	(allkirjastatud digitaalselt)
Marika Maidla
müügijuht